**บทที่ 3**

**วิธีดำเนินการวิจัย**

 การวิจัยครั้งนี้ เป็นการศึกษาปัญหาการบริหารงานบุคคลขององค์การบริหารส่วนตำบลในเขตพื้นที่อำเภอโกสุมพิสัย จังหวัดมหาสารคาม เป็นการวิจัยเชิงปริมาณผสมการวิจัยเชิงคุณภาพ (Mix method)โดยใช้แบบสอบถาม และแบบสัมภาษณ์ เป็นเครื่องมือในการเก็บรวบรวมข้อมูล และกำหนดวิธีการในการเก็บรวบรวมข้อมูลและการวิเคราะห์ข้อมูล ดังนี้

 1. ประชากรและกลุ่มตัวอย่าง

 2. เครื่องมือที่ใช้ในการศึกษา

 3. การเก็บรวบรวมข้อมูล

 4. การวิเคราะห์ข้อมูล

 5. สถิติที่ใช้ในการวิเคราะห์ข้อมูล

**ประชากรและกลุ่มตัวอย่าง**

 1. ประชากร คือ บุคลากรขององค์การบริหารส่วนตำบลในเขตพื้นที่อำเภอโกสุมพิสัย จังหวัดมหาสารคาม จำนวน 678 คน (สำนักงานท้องถิ่นอำเภอโกสุมพิสัย. 2557 : 23)

 2. กลุ่มตัวอย่าง คือ บุคลากรขององค์การบริหารส่วนตำบลในเขตพื้นที่อำเภอโกสุมพิสัย จังหวัดมหาสารคาม จำนวน 400 คน ได้มาโดยการกำหนดขนาดโดยใช้สูตร Taro Yamane (1973 : 727) และการสุ่มอย่างง่าย (Simple Random Sampling)

N

 n =

 1 + Ne ²

 จากสูตร n = ขนาดของกลุ่มตัวอย่าง

 N = จำนวนประชากรทั้งหมด

 e = ความคลาดเคลื่อนที่ยอมให้เกิดได้ไม่เกิน .05

 แทนค่าในสูตร

 678

 n = 1+678 (0.5)2

 = 399.41 = 400 คน

 **1. วิธีการสุ่มตัวอย่าง**

 1.1 การสุ่มแบบแบ่งชั้นภูมิ (Stratified Random Sampling) คือ การสุ่มตัวอย่างจากองค์การบริหาร ส่วนตำบลในเขตอำเภอโกสุมพิสัย จังหวัดมหาสารคาม จากนั้นได้ทำการเทียบสัดส่วนของกลุ่มตัวอย่างแต่ ละองค์การบริหารส่วนตำบล โดยแสดงการเทียบสัดส่วน และจำนวนของขนาดกลุ่มตัวอย่างในแต่ละ องค์การบริหารส่วนตำบล ดังนี้

 ขนาดกลุ่มตัวอย่าง = ขนาดกลุ่มตัวอย่าง x จำนวนพนักงานแต่ละแห่ง

 จำนวนประชากรทั้งหมด

 เช่น ขนาดกลุ่มตัวอย่าง พนักงานส่วนตำบล ลูกจ้าง พนักงานจ้าง อบต. แก้งแก

 = 39 x 400 = 23

 678

 จากการคำนวณสัดส่วนขนาดตัวอย่างพนักงานส่วนตำบลแก้งแก ได้กลุ่มตัวอย่างทั้งหมด 23 คน

 1.2 ใช้วิธีการสุ่มตัวอย่างแบบง่าย (Simple Random Sampling) โดยการนำรายชื่อพนักงาน แล้วจับฉลากจนครบตามจำนวนกลุ่มตัวอย่างทุกองค์การบริหารส่วนตำบล ดังตารางที่ 1

**ตารางที่ 1** ลำดับที่ ชื่อองค์การบริหารส่วนตำบล จำนวนประชากร และจำนวนกลุ่มตัวอย่าง
 ของบุคลากรองค์การบริหารส่วนตำบลในเขตอำเภอโกสุมพิสัย จังหวัดมหาสารคาม

| ลำดับที่ | องค์การบริหารส่วนตำบล | จำนวนประชากร | กลุ่มตัวอย่าง |
| --- | --- | --- | --- |
| 1234567891011121314151617 | แก้งแกหัวขวางหนองเหล็กดอนกลางแพงเขวาไร่วังยาวหนองกุงสวรรค์หนองบอนโพนงามยางท่าแจ้งยางน้อยเลิงใต้หนองบัวแห่ใต้เหล่าเขื่อน | 3961465744403827444128413337462333 | 2336273426242216262417241922271419 |
|  | 678 | 400 |

ที่มา : สำนักงานท้องถิ่นอำเภอโกสุมพิสัย. 2558 : 23

 กลุ่มเป้าหมาย ได้แก่ คณะผู้บริหาร องค์การบริหารส่วนตำบลละ 2 คน รวมเป็น 34 คนได้จากการสุ่มแบบเจาะจง (Purposive Random Sampling)

**เครื่องมือที่ใช้ในการวิจัย**

 **1. ลักษณะของเครื่องมือ**

ในการวิจัยครั้งนี้ผู้วิจัยได้ใช้แบบสอบถาม ที่ผู้วิจัยนำมาประยุกต์ใช้เป็นเครื่องมือในการเก็บรวบรวมข้อมูล โดยแบ่งแบบสอบถามออกเป็น 3 ตอน ดังนี้

 **ตอนที่ 1** สถานภาพของผู้ตอบแบบสอบถาม ประกอบด้วย เพศ อายุ ระดับการศึกษา และตำแหน่ง ของผู้ตอบแบบสอบถาม ที่มีส่วนเกี่ยวข้องกับงานบุคคลขององค์การบริหารส่วนตำบล ประกอบด้วย ผู้บริหาร พนักงานส่วนตำบล ลูกจ้างประจำ พนักงานจ้าง

  **ตอนที่ 2** เป็นคำถามเกี่ยวกับปัญหาการบริหารงานบุคคลขององค์การบริหารส่วนตำบลในเขตพื้นที่อำเภอโกสุมพิสัย จังหวัดมหาสารคาม รวม 4 ด้าน คือ 1) ด้านการจัดทำแผนอัตรากำลัง 2) ด้านการบรรจุแต่งตั้งบุคลากร 3) ด้านการพัฒนาบุคลากร 4) ด้านการประเมินผลการปฏิบัติงาน โดยผู้วิจัยได้แบ่งระดับปัญหาเป็นแบบมาตราส่วนประมาณค่า (Rating Scale) ตามวิธีการของ Likert ซึ่งมี 5 ระดับ คือ มากที่สุด มาก ปานกลาง น้อย และน้อยที่สุด

 **ตอนที่ 3** เป็นคำถามปลายเปิด เกี่ยวกับข้อเสนอแนะของผู้ตอบแบบสอบถาม ของการบริหารงานบุคคล ที่นอกเหนือจากคำถาม ซึ่งจะเป็นประโยชน์ต่อการพัฒนาการบริหารงานบุคคลขององค์การบริหารส่วนตำบล

 **2. การสร้างเครื่องมือที่ใช้ในการวิจัย**

 การวิจัยในครั้งนี้ ผู้วิจัยได้สร้างเครื่องมือในการวิจัย คือ แบบสอบถามตามขั้นตอน ดังนี้

 2.1 ศึกษา ทฤษฎี แนวคิด งานวิจัยที่เกี่ยวข้องกับการบริหารงานบุคคล

 2.2 กำหนดขอบเขตคำถามให้ครอบคลุมกรอบแนวคิด วัตถุประสงค์ และองค์ประกอบ แล้วนำมาเป็นข้อมูล ในการสร้างแบบสอบถามทั้งแบบปลายปิดและปลายเปิด

 2.3 นำร่างแบบสอบถามเสนออาจารย์ที่ปรึกษางานวิจัยตรวจสอบความเหมาะสมและนำกลับมาปรับปรุงแก้ไข

 **3. การหาคุณภาพของแบบสอบถาม**

 ในการสร้างเครื่องมือในการวิจัย ผู้วิจัยได้ดำเนินการตามขั้นตอน ดังนี้

 3.1 ผู้ศึกษาได้นำแบบสอบถามที่ปรับปรุงแก้ไขแล้วเสนอผู้เชี่ยวชาญ 3 ท่าน เพื่อพิจารณาหาดัชนีความสอดคล้องระหว่างข้อคำถามกับวัตถุประสงค์ของการวิจัยและความเที่ยงตรงเรื่องเนื้อหา (Content Validity) ความถูกต้อง รูปแบบ แบบสอบถาม (Format) และใช้ภาษา (Wording) เพื่อความสมบูรณ์ของแบบสอบถาม โดยหาค่าดัชนีความสอดคล้อง (Index of Item - Objective Congruence หรือ IOC) ดังนี้

 สอดคล้อง ให้คะแนน + 1

 ไม่แน่ใจ ให้คะแนน 0

 ไม่สอดคล้อง ให้คะแนน - 1

 ผู้เชี่ยวชาญ 3 ท่าน ได้แก่

 1. นายวิทวัส จันทะรี ตำแหน่ง ปลัดองค์การบริหารส่วนตำบลดอนกลาง

วุฒิการศึกษาศิลปศาสตร์มหาบัณฑิต (รัฐศาสตร์) ศศ.ม. มหาวิทยาลัยรามคำแหงเป็นผู้เชี่ยวชาญด้านเนื้อหา

 2. อาจารย์วินัย แสงกล้า ตำแหน่ง อาจารย์ประจำสาขาภาษาไทย คณะมนุษยศาสตร์และสังคมศาสตร์ มหาวิทยาลัยราชภัฏมหาสารคาม วุฒิการศึกษาปริญญาโท กศ.ม. (ภาษาไทย) เป็นผู้เชี่ยวชาญด้านภาษา

 3. ผู้ช่วยศาสตราจารย์ดร.ไพศาล วรคำ ตำแหน่ง ประธานหลักสูตรวิจัยและประมวลผล คณะครุศาสตร์ มหาวิทยาลัยราชภัฏมหาสารคาม วุฒิการศึกษาปริญญาเอก กศ.ด.

(วิจัยและประเมินผลการศึกษา) เป็นผู้เชี่ยวชาญด้านการวัดผลและประเมินผล

 3.2 นำแบบสอบถามมาตรวจสอบ ปรับปรุงแก้ไข ตามคำแนะนำของผู้เชี่ยวชาญโดยปรึกษาอาจารย์ที่ปรึกษาการวิจัยและพิจารณาหาดัชนีความสอดคล้องระหว่างข้อคำถามกับวัตถุประสงค์ของการศึกษา โดยวิธีการหาค่า IOC (Index of Item - Objective Congruence) แล้วเลือกข้อคำถามที่มีค่า IOC ตั้งแต่ .67 ขึ้นไป

 3.3 นำแบบสอบถามที่ผ่านการปรับปรุงไปทดลองใช้ (Try Out) กับบุคลากรองค์การบริหารส่วนตำบลในเขตอำเภอโกสุมพิสัย จังหวัดมหาสารคาม ซึ่งมีลักษณะเดียวกันกับกลุ่มตัวอย่าง จำนวน 40 คน แล้วนำมาหาค่าความเชื่อมั่นของแบบสอบถาม (Reliability) โดยการหาค่าสัมประสิทธิ์แอลฟา (Coefficient Alpha) ตามวิธีของ Cronbach ได้ค่าสัมประสิทธิ์เท่ากับ 0.919 (บุญชม ศรีสะอาด. 2553 : 102)

**การเก็บรวบรวมข้อมูล**

 ผู้วิจัยดำเนินการเก็บรวบรวมข้อมูลตามขั้นตอน ดังต่อไปนี้

 1. ขอหนังสือจาก บัณฑิตวิทยาลัยมหาวิทยาลัยราชภัฏมหาสารคาม ถึง นายกองค์การบริหารส่วนตำบล ในเขตอำเภอโกสุมพิสัย จังหวัดมหาสารคาม เพื่อขอความอนุเคราะห์ให้ ผู้บริหาร พนักงานส่วนตำบล ลูกจ้างประจำ พนักงานจ้าง เพื่อขอความร่วมมือในการเก็บรวบรวมข้อมูล และตอบแบบสอบถาม

 2. มีผู้ช่วยวิจัยเก็บรวบรวมข้อมูล

 3. หลังจากเก็บรวบรวมข้อมูลแล้ว นำแบบสอบถามที่รวบรวมมาทำการตรวจสอบความสมบูรณ์ของการตอบ จนครบตามจำนวนตัวอย่างที่ใช้ในการวิจัย แล้วนำไปประมวลผลต่อไป

**การวิเคราะห์ข้อมูล**

 ผู้ศึกษาดำเนินการวิเคราะห์ข้อมูลตามขั้นตอน ดังนี้

 1. นำแบบสอบถามที่รวบรวมได้ มาตรวจสอบความสมบูรณ์และถูกต้อง

 2. นำแบบสอบถามที่สมบูรณ์ลงรหัสตามแบบการลงรหัส (Coding Form)

 3. นำแบบสอบถามที่ลงรหัสแล้วให้คะแนนแต่ละข้อ ตามวิธีการของ ลิเคิร์ท (Likert Scale) ที่ผู้วิจัยประยุกต์ใช้เพียง 4 ระดับ คือ มากที่สุด มาก ปานกลาง น้อย และน้อยที่สุด โดยให้คะแนนดังนี้ (บุญชม ศรีสะอาด. 2543 : 100)

 มากที่สุด กำหนดให้ 5 คะแนน

 มาก กำหนดให้ 4 คะแนน

 ปานกลาง กำหนดให้ 3 คะแนน

 น้อย กำหนดให้ 2 คะแนน

 น้อยที่สุด กำหนดให้ 1 คะแนน

 4. นำแบบสอบถามที่ลงคะแนนเรียบร้อยแล้ว กำหนดเกณฑ์การให้ความหมายค่าเฉลี่ยเลขา คณิต (Arithmetic Mean) ดังนี้ (บุญชม ศรีสะอาด. 2553 : 100)

 ค่าเฉลี่ย 4.51 – 5.00 หมายถึง ระดับปัญหาการบริหารงานบุคคลมากที่สุด

 ค่าเฉลี่ย 3.51 – 4.00 หมายถึง ระดับปัญหาการบริหารงานบุคคลมาก

 ค่าเฉลี่ย 2.51 – 3.50 หมายถึง ระดับปัญหาการบริหารงานบุคคลปานกลาง

 ค่าเฉลี่ย 1.51 – 2.50 หมายถึง ระดับปัญหาการบริหารงานบุคคลน้อย

 ค่าเฉลี่ย 1.00 – 1.50 หมายถึง ระดับปัญหาการบริหารงานบุคคลน้อยที่สุด

**สถิติที่ใช้ในการวิจัย**

 ในการวิจัยครั้งนี้ ผู้วิจัยได้นำหลักสถิติมาประกอบ ดังนี้

 1. สถิติที่ใช้ในการวิเคราะห์ข้อมูลทั่วไปสถิตินี้ ใช้การแจกแจงความถี่ (Frequency) และค่าร้อยละ (Percentage)

 2. สถิติที่ใช้ในการวิเคราะห์ระดับปัญหาการบริหารงานบุคคลขององค์การบริหารส่วนตำบลในเขตพื้นที่อำเภอโกสุมพิสัย จังหวัดมหาสารคาม ใช้ค่าเฉลี่ย (Arithmetic Mean) และค่าเบี่ยงเบนมาตรฐาน (Standard Deviation)

 3. สถิติทดสอบสมมติฐาน เพื่อเปรียบเทียบ เพศ ใช้ T – Test (Independent Sample) และใช้การทดสอบสมมุติฐานจำแนกตาม เพศ อายุ ระดับการศึกษา และประเภทตำแหน่ง ใช้การวิเคราะห์ความแปรปรวนทางเดียว F - test (One – Way A NOVA) โดยกำหนดนัยสำคัญในการทดสอบที่ ระดับ .05 กรณีพบความแตกต่าง ผู้วิจัยจะได้เปรียบเทียบความแตกต่างรายคู่ด้วยวิธี LSD. (Least Significant Difference)

 4. สถิติที่ใช้วิเคราะห์ข้อเสนอแนะ วิเคราะห์เนื้อหา (Content Analysis) โดยนำเสนอเชิงพรรณนาความ